Document ID: 31987R3534

31987R3534
L 336/14
SLUŽBENI LIST EUROPSKE UNIJE
24.11.1987.
UREDBA KOMISIJE (EEZ) br. 3534/87
od 24. studenoga 1987.
o razvrstavanju robe u tarifni podbroj 16.04 E Zajedničke carinske tarife
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 97/69 od 16. siječnja 1969. o mjerama koje treba poduzeti radi jedinstvene primjene nomenklature Zajedničke carinske tarife (1), kako je zadnje izmijenjena Uredbom Vijeća (EEZ) br. 2055/84 (2), a posebno njezin članak 3.,
budući da je zbog osiguranja jedinstvene primjene nomenklature Zajedničke carinske tarife potrebno donijeti odredbe o razvrstavanju u carinsku tarifu duboko smrznutih komada tune bez kože („fileti tune dobiveni uzdužnim rezanjem”) koji su bili prethodno kuhani na pari i u vodi, posebno kako bi se olakšalo uklanjanje kože, što je rezultiralo djelomičnim koaguliranjem bjelančevina;
budući da se tarifni broj 03.01 Zajedničke carinske tarife, priložen Uredbi Vijeća (EEZ) br. 950/68 (3), kako je zadnje izmijenjena Uredbom (EEZ) br. 2184/87 (4), odnosi na svježu (živu ili mrtvu), hlađenu ili duboko smrznutu ribu; budući da se tarifni broj 16.04 odnosi na pripremljenu i konzerviranu ribu;
budući da je predmetna riba zbog toplinske obrade izgubila obilježje proizvoda iz tarifnog broja 03.01 te je zbog toga uvrštena u tarifni broj 16.04; budući da unutar tog tarifnog broja treba izabrati tarifni podbroj 16.04 E;
budući da su mjere predviđene u ovoj Uredbi u skladu s mišljenjem Odbora za nomenklaturu Zajedničke carinske tarife,
DONIJELA JE OVU UREDBU:
Članak 1.
Duboko smrznuti komadi tune bez kože („fileti tune dobiveni uzdužnim rezanjem”) koji su bili prethodno kuhani na pari i u vodi, posebno kako bi se olakšalo uklanjanje kože, što je rezultiralo djelomičnim koaguliranjem bjelančevina, razvrstavaju se u Zajedničku carinsku tarifu u tarifni podbroj:
16.04
Pripremljena ili konzervirana riba, uključujući kavijar i nadomjeske kavijara:
E.
Tuna.
Članak 2.
Ova Uredba stupa na snagu osmog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 24. studenoga 1987.

Labels: 3
17
6